Allen Ginsberg

**Irwin Allen Ginsberg** (født 3. juni 1926, død 5. april 1997) var en amerikansk beat-poet. Han er sønn av Naomi Ginsberg og dikteren Louis Ginsberg. I løpet av sitt første år ved Columbia-universitetet på 1940-tallet i New York møtte han flere av de framtidige beat-forfattere som ble hans venner og som dannet kjernen i den poetisk-politiske bevegelsen, blant andre Lucien Carr, Jack Kerouac og William S. Burroughs. Han motsatte seg og motarbeidet kraftig militarisme, økonomisk materialisme og seksuell undertrykkelse, og han legemliggjorde ulike aspekter av denne motkulturen med sine syn på narkotika, sex, multikulturalisme, fiendtlighet mot byråkrati og åpenhet for østlige religioner.

Mest kjent for sitt lange dikt *[[Hyl og andre dikt|Howl]]* (på norsk som *Hyl og andre dikt*) hvor Ginsberg fordømte det han så som de destruktive kreftene til kapitalismen og konformitet i samtidens USA. Politiet i San Francisco og amerikanske tollvesen beslagla kopier av *Howl* i 1956, og en påfølgende rettssak i 1957 om at boken var «uanstendig» førte til omfattende publisitet på grunn av diktets språk og beskrivelser av heteroseksuell og homofil sex i en tid da loven om sodomi gjorde (mannlige) homoseksuelle handlinger til en kriminalitet i alle amerikanske delstater. Diktet reflekterte Ginsbergs egen seksualitet og hans forhold til en rekke menn, blant annet Peter Orlovsky, hans livslange partner. Dommer Clayton W. Horn avgjorde at *Howl* ikke var uanstendig, og stilte spørsmålet: «Ville det være noen presse- eller ytringsfrihet hvis man må redusere vokabularet hans til banale, ufarlige eufemismer?»

Ginsberg var en buddhist som i stor grad studerte østlige religiøse disipliner. Han levde beskjedent, kjøpte klærne sine i bruktbutikker og bodde i leiligheter i New Yorks bydel East Village. En av hans mest innflytelsesrike lærere var den tibetanske buddhisten Chögyam Trungpa, grunnleggeren av det private lærestedet Naropa-instituttet i Boulder, Colorado. På Trungpas oppfordring startet Ginsberg og poeten Anne Waldman The Jack Kerouac School of Disembodied Poetics («Jack Kerouacs skole for ukroppslig poetikk») der i 1974.

I flere tiår var Ginsberg aktiv i politiske protester på tvers av en rekke saker fra Vietnamkrigen til krigen mot narkotika. Hans dikt «September on Jessore Road» tiltrakk seg oppmerksomheten til flyktninger som rømte fra folkemordet i Bangladesh i 1971, og eksemplifiserte det litteraturkritikeren Helen Vendler beskrev som Ginsbergs vedvarende motstand mot «imperialistisk politikk» og «forfølgelsen av de maktesløse». Hans tekstsamling *The Fall of America* delte den årlige National Book Award for Poetry i 1974. I 1979 mottok han National Arts Club gullmedalje og ble innlemmet i American Academy of Arts and Letters. Han var en finalist for Pulitzerprisen i 1995 for sin bok *Cosmopolitan Greetings: Poems 1986–1992*.

## Bibliografi
* *[[Hyl og andre dikt|Howl and Other Poems]]* (1956)
* *[[Kaddish (dikt)|Kaddish and Other Poems]]* (1961)
* *[[Reality Sandwiches]]* (1963)
* *[[The Yage Letters]]* (1963) &ndash; med William S. Burroughs
* *[[Planet News]]* (1968)
* *[[First Blues: Rags, Ballads & Harmonium Songs 1971 - 1974]]* (1975), ISBN 0-916190-05-6
* *[[The Gates of Wrath: Rhymed Poems]] 1948&ndash;1951* (1972)
* *[[The Fall of America: Poems of These States]]* (1973)
* *[[Iron Horse]]* (1972)
* *[[Mind Breaths]]* (1978)
* *[[Plutonian Ode: Poems]] 1977&ndash;1980* (1982)
* *Collected Poems 1947&ndash;1980* (1984)
*: Senere utgitt som *[[Collected Poems 1947-1997]]*, New York, Harper Collins, 2006
* *[[White Shroud Poems]]: 1980&ndash;1985* (1986)
* *[[Cosmopolitan Greetings Poems]]: 1986&ndash;1993* (1994)
* *[[Howl Annotated]]* (1995)
* *[[Illuminated Poems]]* (1996)
* *[[Selected Poems]]: 1947&ndash;1995* (1996)
* *[[Death and Fame: Poems]] 1993&ndash;1997* (1999)
* *[[Deliberate Prose]] 1952&ndash;1995* (2000)

### På norsk
* Allen Ginsberg: *Hyl og andre dikt*. Oversatt av Olav Angell. Oslo 1968 
* Allen Ginsberg: *I hjertet av malstrømmen: dikt i utvalg*. Oversatt av Olav Angell og Jón Sveinbjørn Jónsson, Oslo 1992. ISBN 82-02-13029-8

## Litteratur
* Miles, Barry (2001): *Ginsberg: A Biography*. London: Virgin Publishing. ISBN 978-0-7535-0486-4.
* Morgan, Bill (2007): *I Celebrate Myself: The Somewhat Private Life of Allen Ginsberg*. New York: Penguin. ISBN 978-0-14-311249-5.
* Ginsberg, Allen; Morgan, Bill (1986): *Kanreki: a tribute to Allen Ginsberg, Part 2*. University of California.

## Referanser


## Eksterne lenker
* 
* 
* 
*  Allen Ginsberg  av Henning H. Bergsvåg